
НАЦИОНАЛНО СДРУЖЕНИЕ

НА ОБЩОПРАКТИКУВАЩИТЕ ЛЕКАРИ В БЪЛГАРИЯ -
ЧЛЕН НА АСОЦИАЦИЯТА НА ЛЕКАРИТЕ ПО ОБЩА/ФАМИЛНА МЕДИЦИНА ОТ ЮГОИЗТОЧНА ЕВРОПА

======================================================

За контакти: 08866 145 89, тел./факс 868 28 94

 e-mail: nsoplb@mail.bg   http://www.nsoplb.org
Изх. № 32/05.09.2006 г.
Гр. София

До 

Дректора на НЗОК 

д-р Румяна Тодорова

Уважаема д-р Тодорова,

Повече от половин година в област Шумен е налице конфликт, водещ до постоянно нарастващо напрежение между Директора на РЗОК
д-р Пенкова и изпълнителите на ПИМП. Причината за това са изключително честите и тенденциозни - по мнение на колегите - проверки от страна на РЗОК, както и налаганите максимални санкции. Това доведе до реакция от страна на ОПЛ, която бе отразена в медиите на 04.09.06 г. Някои колеги преди това прекратиха договорите си с РЗОК, което предизвика проблеми с осигуряването на ПИМП. Смятам, че подобна ситуация би довела до влошаване осигуряването на медицински услуги на нашите граждани в област Шумен, ескалация на напрежението и негативен ефект върху имиджа на системата на здравеопазването, която се стремим взаимно да усъвършенстваме към по-добро.

Днес 05.09.2006 г. ми предстои участие в събранието на ОПЛ по този повод в гр. Шумен, на което ще се запозная подробно с възникналите проблеми. Предлагам да организираме среща между Вас, като Директор на НЗОК, мен – като Председател на НСОПЛБ и Председателя на Дружеството на семейните лекари в Шумен - на 08.09.2006 г. (петък) –

в удобно и съобразно ангажиментите Ви време, на която да обсъдим възникналата ситуация. 
Обръщаме се към Вас, тъй като възможностите за решение на проблема на ниво РЗОК са вече изчерпани. Надявам се на бърз и положителен отговор към договорните партньори на поверената Ви институция. 
05.09.2006 г.                                      Д-р Любомир Киров:..............................

гр. София      




         (председател на НСОПЛБ)
